Een ding waaroor gewone en wyse mense saamgestem het (en toevallig ook reg was), was dat 2016 ’n moeilike jaar sou wees. Dit was inderdaad ’n uitdagende jaar, maar niemand kon met vreeslike groot sekerheid sê wat die graad van ons lyding sou wees nie. Met die wysheid van nabetragting (die beste soort!) kan ek wel aanvoer dat 2016 nie ’n katastrofale óf briljante jaar was nie. Die wêreld en die Suid-Afrikaanse ekonomieë is weliswaar traag, maar dit is eintlik al die “nuwe normaal” en gaan nog vir ’n wyle ons realiteit bly. Die beste is om daarby te probeer aanpas. Die meer liberale DA regeer na afloop van die plaaslike verkiesing die meeste van ons grootste metro’s en ’n hele paar nuwe plaaslike munisipaliteite, maar hulle is uitgelewer aan die EFF as hul koalisievennote en die ANC probeer hulle om elke hoek en draai ondergrawe.
Vir elke sege of terugslag, was daar derhalwe ’n byna gelykmatige teenreaksie of kwalifikasie. Die aarde het nie ophou draai nie.
Ekonomies gaan dit weer ’n taamlik droewige jaar wees as daar na die groot prentjie gekyk word, maar daar is wel sekere groen lote en optimisme te bespeur. Deutsche Bank glo die Suid-Afrikaanse ekonomie gaan weer kop optel soos die vraag na, en natuurlik ook die prys van, kommoditeite stukrag kry. Dit is moeilik om te glo as daar na ons huidige stand van werkloosheid (27%), ons mynbousyfers en ons treurige ekonomiese groeisyfers gekyk word, maar kom ons hoop darem ook ’n slag vir die beste. Toekomshoop kan ’n selfvervullende profesie word.
Selfs Donald Trump kan nie al sy kiesers en Amerika se probleme oplos nie, want dit hang nie slegs van hom af nie. Hy kan hoogstens ’n beter omgewing vir besigheid skep, maar die werklike potensiaal vir verandering lê by die mense self.
Eerstens moet ons ons saak met God regmaak en Hom opreg dien, dan sal Sy genade vir ons deurkom. Tweedens kon die Afrikaner homself nog altyd hervorm en aanpas. Daar is werk wat ons vir onsself kan skep soos daar behoeftes ontstaan in mark.
Die opskrif en inhoud van hierdie artikel bevestig dat 2017, soos 2016, grootliks bepaal sal word deur ons vermoë om die daaglikse werklikhede te hanteer. Dit sal waarskynlik ook die voorvereiste wees vir die dekades en eeue wat oor die horison lê en wag.
Anders as die skrywer, vermoed ek dat daar talle Afrikaners is wat steeds nie die stap geneem het om NIE hul geloof op prinse te stel nie.
Veeleer is die geestelik welvaart van die mense belangrik en so gee Hy die mense die geestelik vermoee en insig om die probleme wat voor hulle is op te los. Weliswaar rig Hy die dense in rigting wat hy vooraf bepaal het, maar hy laat dit aan die mense oor om uitvoering aan sy planned te gee.